Man verdrink by St. Francisbaai - Maroela Media
Man verdrink by St. Francisbaai
Die Nasionale Seereddingsinstituut (NSRI) het gesê ŉ 50-jarige man is Sondagoggend dood nadat ŉ klein bootjie wat ŉ gesin van ses en ŉ yorkshireterriër vervoer het in St. Francisbaai se hawemond omgeslaan het.
Craig Lambinon, woordvoerder van die NSRI, het gesê hul span in St. Francisbaai is omstreeks 07:48 van die voorval in kennis gestel.
“Die span het op die toneel opgedaag waar die bootjie, die Blue Dolphin, uitgespoel op die rotse aangetref is. Die Juwana, ŉ private boot, het die oupa, sy seun, kleindogter, kleinseun en die hondjie gered,” het Lambinon gesê.
Volgens Lambinon kon die man en sy vrou dit na die klippe maak waar gemeenskapslede hulle bygestaan en na die hawe gebring het.
Daar is hartmassering op die man gedoen, maar hy is later dood verklaar.
Die polisie doen ŉ geregtelike doodsondersoek. “Die oorblywende gesinslede is vir skok en snye en skrape behandel en sterk aan.”
Volgens Lambinon het die klein bootjie in die hawe se ingang tot stilstand gekom waar die golwe die boot omgeslaan het.
Vyf vas ná hul dwelms in motor wegsteek
Twintig beseer toe twee taxi’s bots
‘n Man en sy vrou het dit na die klippe gemaak en sy het voort gegaan maar hy nie. Miskien is dit een van die bevestigings vir mense wat sê jou merk is gemaak hoe lank jy op dese aarde sal wees eerdat jy sal verhuis en miskien nie. Of dit spesifiek dien as ‘n bevestiging of nie, wees tog gereed om vorentoe te verhuis met vooraf beplanning.
Dalk · 2 jare gelede
Dalk, net dalk, kan voorsorg soos byv. reddingsbaadjies, hou by verkeersreëls jou lewe bietjie langer maak op die aardse planeet?
“Dalk” maak nie saak hoeveel voorsorg jy tref nie. As die Here jou tyd bepaal het kan jy dit nie teen staan nie. Soos wat ek verneem het van vriende wat die mense geken het was alles maatreels getref vooraf “ek praat net van wat ek gehoor het”. Ons kan nie bepaal wanneur ons heen gaan nie, buiten as die lewe jou so druk dat jy net nie meer wil of kan aan gaan. Dan steeds was jou tyd reeds bepaal. Ek bid vir die vriende en familie wat agter gebly het.